Gåsøyane fuglereservat

Gåsøyane fuglereservat er et naturreservat i indre del av Isfjorden, like nordøst for Longyearbyen, på Svalbard. Naturreservatet har siden 1985 status som ramsarområde, på grunn av sin betydning for trekkfugler.

miniatyr|Kart over verneområdene på Svalbard, hvor fuglereservatet er oransje sirkel nr 7.

Reservatet ble opprettet ved kongelig resolusjon 1. juni 1973, for å sikre et viktig hekke- og oppholdsområde for fugl, spesielt ærfugl og gjess. Fredningen var en del av en større vernepakke for Svalbard, som omfattet tre nasjonalparker (Sør-Spitsbergen nasjonalpark, Forlandet nasjonalpark og Nordvest-Spitsbergen nasjonalpark), to ordinære naturreservat (Nordaust-Svalbard naturreservat, Søraust-Svalbard naturreservat) og 15 fuglereservater langs vestkysten av Spitsbergen.

Øygruppa består av tre små øyer med gressvegetasjon og noen få ferskvannsdammer. Gåsøyane er et viktig hekkeområde for hvitkinngås og ærfugl. Den kanskje viktigste bestanden her er likevel måkefuglen havhest, som har Gåsøyane som en av sine aller viktigste hekkeplasser.Verneområdene på Svalbard, brosjyre fra Direktoratet for naturforvaltning, side 28. 

Man skal holde lang avstand fra fuglereservatene i hekketiden for å unngå at fugleforeldre blir skremt bort og rovfugl eller fjellrev tar eggene. Fuglene kan forstyrres selv på flere hundre meters hold.Verneområdene på Svalbard, brosjyre fra Direktoratet for naturforvaltning, side 11. 

 Se også 
 Ramsar-områder i Norge
 Verneområder på Svalbard

 Referanser 

 Eksterne lenker 

 sabima.no: Ramsarområdene i Norge 

Kategori:Ramsarområder i Norge
Kategori:Verneområder opprettet i 1973
Kategori:Naturreservater på Svalbard